﻿ Rusiya və Qətər mundialı pulla alıb? » Football-plus.az
07 apr 21:50aktual
Rusiya və Qətər mundialı pulla alıb?
2010-cu ildə baş tutan DÇ-2018 və DÇ-2022-nin ev sahibi seçimi böyük qalmaqallar, istefalar və FIFA-nın tərkibindəki ciddi dəyişikliklər ilə müşaiyət olunmuşdu. Bu məsələ çoxdan dünya mətbuatının gündəmindən düşsə də, ABŞ prokurorluğu araşdırmalarını davam etdirir.
Bugünlərdə ABŞ-ın Ədliyyə Nazirliyi bəyanat yayıb ki, mundiala evsahibliyi etmək hüququnun Rusiya və Qətərə verilməsi üçün FIFA-nın İcraiyyə Komitəsinin (IK) üzvləri rüşvət qəbul edib! Bəyanatda konkret adlar da açıqlanır. Amerikalıların iddiasına görə ruslar səsvermədən öncə FIFA-nın Trinidad və Tobaqodan olan sabiq vitse-prezidenti Cek Uornerə 5 milyon dollar, IK-nın qvatemalalı üzvü Rafael Salqeroya 1 milyon dollar ödəməyə söz veribmişlər. 2010-un noyabrından 2011-in aprelinə qədər Uornerin bank hesabına həqiqətən də 5 milyon dollara yaxın pul köçürülmüşdü. Pullar Kipr, Angilya və Britaniya Virgin adalarındakı ofşorlarda 1 günlük şirkət kimi qeydiyyatdan keçmiş şirkətlərdən köçürülürdü. Salqeronun pulu alıb-almadığı barədə məlumat yoxdu. Qətərlilər isə bu “gərgin” səsvermədə qalib gəlmək üçün Braziliya Futbol Konfederasiyasının o dönəmdəki rəhbəri Rikardo Teyşeyraya, eləcə də Cənubi Amerika Futbol Konfederasiyasının sabiq paraqvaylı prezidenti, 2019-cu ildə dünyasını dəyişmiş Nikolas Leosa rüşvət veriblər.
Qeyd edək ki, Cek Uorner IK-da yaşanan rüşvət qalmaqalının üstü açıldıqdan dərhal sonra, yəni 2011-ci ilin yayında istefa verməli olmuşdu. Adı bir sıra başqa qalmaqallarda da hallandırılan Uornerin futbolla bağlı fəaliyyətinə 2015-də məhkəmənin qərarıyla ömürlük son qoyulmuşdu. Müxtəlif maxinasiyalarına görə 79 milyon dollar kompensasiya ödənilməli olduğuna qərar verilən Uornerin məhkəmə prosesi indiyə qədər də davam edir.
Gerye “Qarabağ”dan yarım milyon dollar istəyir Şəhriyarın qazancı 50 min dollar olub DÇ-nin əsas mərhələsinə evsahibliyi etmək üçün FİFA-ya müraciət olunub FİFA referilərimiz təsdiqləndi, siyahıda yeni adlar var İlham Əliyev FİFA-nın prezidentini qəbul etdi